text: мысабай (мұсабай) аманқұлұлы (кей деректе бектұрғанұлы) (1820, қазалы уезі, табанкөл ауылы 1909, сонда) жырау. жасынан ескіше оқып, шығыстық сюжеттер негізінде дастандар жазды, сазгерлік өнерімен, суырыпсалма ақындығымен танылды. оның “біреу жарлы, біреу бай, бәрін қылған бір құдай” деген өлең жолдары ел аузында мәтелге айналды. ол “жанқожа батыр” жырын алғаш халық арасына таратушылардың бірі болды. бұл жырды н.г. веселовский 1893 ж. қазалыда жазып алып, “киргизский рассказ русских завоеваниях туркестанском крае” атты кітапта жариялады (1894, петербург). кейін жергілікті сот қызметкері и.в. аничков мысабайдан жырдың көне қолжазбасын алып, “киргизский герой джахандхожа нурмагамбетов” атты кітабына енгізген (қазан, 1894). бұл жырды с.сейфуллин “жаңа мектеп” журналында (1926, ғ5) жариялады. мысабай “бекет батыр”, “қыз жібек” жыр-дастандарын жеткізуші ретінде де танылды.